Document ID: 32013D0727

KOMISIJOS ĮGYVENDINIMO SPRENDIMAS
2013 m. gruodžio 6 d.
kuriuo nustatoma informacijos apie atliekų tvarkymo planų ir atliekų prevencijos programų priėmimą ir jų esminius patikslinimus teikimo forma
(pranešta dokumentu Nr. C(2013) 8641)
(Tekstas svarbus EEE)
(2013/727/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2008 m. lapkričio 19 d. Europos Parlamento ir Tarybos direktyvą 2008/98/EB dėl atliekų ir panaikinančią kai kurias direktyvas (1), ypač į jos 33 straipsnio 2 dalį,
kadangi:
(1)
Direktyvos 2008/98/EB 28 straipsnyje nustatyta, kad valstybės narės turi užtikrinti, jog jų kompetentingos institucijos parengtų vieną ar daugiau atliekų tvarkymo planų, kurie būtų taikomi visai atitinkamos valstybės narės geografinei teritorijai;
(2)
be to, pagal Direktyvos 2008/98/EB 29 straipsnį ne vėliau kaip 2013 m. gruodžio 12 d. valstybės narės turi parengti atliekų prevencijos programas;
(3)
siekiant palengvinti atitinkamos informacijos apie tų planų ir programų priėmimą ir esminius patikslinimus pateikimą Komisijai, reikėtų patvirtinti šios informacijos teikimo formą;
(4)
šiame sprendime numatytos priemonės atitinka Direktyvos 2008/98/EB 39 straipsniu įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Pateikdamos Komisijai informaciją apie atliekų tvarkymo planų ir atliekų prevencijos programų, nurodytų Direktyvos 2008/98/EB 28 ir 29 straipsniuose, priėmimą ir esminius patikslinimus, valstybės narės naudoja šio sprendimo I ir II prieduose nustatytas formas.
2 straipsnis
Šis sprendimas skirtas valstybėms narėms.
Priimta Briuselyje 2013 m. gruodžio 6 d.

Labels: 12
18
20